ത്രില്ലര് ചിത്രം ആലീസ് ഇന് പാഞ്ചാലി നാട് വെള്ളിത്തിരയില് എയ്സ് കോര്പ്പറേഷന്റെ ബാനറില് സുധിന് വാമറ്റം സംവിധാനം ചെയ്ത തീഫ് ത്രില്ലര് ചിത്രമായ ആലീസ് ഇന് പാഞ്ചാലി നാട് വിവിധ ഒടിടി പ്ലാറ്റ്ഫോമുകളിലൂടെ പ്രദര്ശനത്തിനെത്തി. ബുക്ക് മൈ ഷോ, ഫസ്റ്റ് ഷോ, നീസ്ട്രീം ,സൈനാപ്ലേ, ഫില്മി, തുടങ്ങിയ പ്ലാറ്റ്ഫോമുകളിലൂടെയാണ് ചിത്രം കഴിഞ്ഞ ദിവസം റിലീസ് ചെയ്തത്. ഇതിനോടകം ചിത്രം പ്രേക്ഷക സ്വീകാര്യതയേറെ നേടി. തസ്കരവീരന്മാരുടെ സങ്കേതമായ തിരുട്ടുഗ്രാമത്തില് എത്തിപ്പെടുന്ന ആലീസ് എന്ന പെണ്കുട്ടിയുടെ കഥ ഇടുക്കി എറണാകുളം ജില്ലകളുടെ പശ്ചാത്തലത്തിലാണ് സുധിന് വാമറ്റം വെള്ളിത്തിരയില് പറയുന്നത്. തെന്നിന്ത്യന് സിനിമയിലെ പ്രശസ്ഥ ഛായാഗ്രാഹകന് പി.സുകുമാര് ഐ എസ് സി ഒരുക്കിയ ദൃശ്യ വിരുന്ന് ചിത്രത്തിനെ വ്യത്യസ്ഥമാക്കുന്നു. ബോളിവുഡിലെ പ്രശസ്ത താരം കാമ്യ അലാവത്ത് ടൈറ്റില് കഥാപാത്രമാകുന്ന ചിത്രത്തില് അജയ് മാത്യു ബെന്നിയെന്ന നായക വേഷത്തിലെത്തുന്നു. വ്യത്യസ്ത മേഖലകളില് നിന്നുള്ള താരങ്ങള് സിനിമാ രംഗത്തെത്തിയിട്ടുണ്ടെങ്കിലും കൊമേഴ്സ്യല് പൈലറ്റ് എന്ന പ്രൊഫഷനില് നിന്നും സിനിമാരംഗത്തെത്തിയ നടനാണ് അജയ് മാത്യു.ദിലീപ് ചിത്രം കിംങ് ലയറിലൂടെയായിരുന്നു അരങ്ങേറ്റം.പത്തു കല്പ്പനകള്,ഊഹം,ഉയരെ തുടങ്ങിയ ചിത്രങ്ങളില് മികച്ച വേഷം കൈകാര്യം ചെയ്ത അജയ് മാത്യു നായകവേഷം കൈകാര്യം ചെയ്യുന്ന ആദ്യചിത്രമാണ് ആലീസ് ഇന് പാഞ്ചാലിനാട്. ശില്പ , അനില് മുരളി, പൊന്നമ്മ ബാബു, കെ.ടി എസ് പടന്നയില്, ജയിംസ് കൊട്ടാരം, അമല് സുകുമാരന്, തൊമ്മന് മങ്കുവ , കലാഭവന് ജയകുമാര്, നിമിഷ ബിജോ ,ജോളി ഈശോ, സൈമണ് കട്ടപ്പന എന്നിവര് പ്രധാന കഥാപാത്രങ്ങളാകുന്ന ചിത്രത്തില് ഇരുനൂറില് പരം കലാകാരന്മാരും വെള്ളിത്തിരയിലെത്തും. നിമിഷ ബിജോയുടെ കന്നിച്ചിത്രം കൂടിയാണിത്. കഥ തിരക്കഥ: അരുണ് വി സജീവ് സുധിന് വാമറ്റം, എഡിറ്റിംഗ്: ഉണ്ണി മലയില്, പി.ആര്. ഒ ബിജു വൈശ്യന് . മലയാളികളുടെ പ്രിയതാരം അനില് മുരളിയും, കെ.ടി. എസ് പടന്നയിലും അവസാനമായി അഭിനയിച്ച ചിത്രമാണ് ആലീസ് ഇന് പാഞ്ചാലി നാട്. ചിത്രത്തിലെ മനോഹരമായ ഗാനങ്ങള്ക്കും ,ഗുഡ് വില് എന്റര്ടൈന്മെന്റ്സിന്റെ യൂട്യൂബ് ചാനലില് ജൂലൈ രണ്ടിന് റീലീസ് ചെയ്ത ട്രെയ്ലറിനും വന് പ്രേക്ഷക സ്വീകാര്യതയാണ് ലഭിച്ചത്. ആറ് ദിവസങ്ങള് കൊണ്ട് 1.8 മില്യണ് പേര് ട്രെയ്ലര് കണ്ടു.